ระเบียบคณะกรรมการตรวจสอบระเบียบคณะกรรมการตรวจสอบว่าด้วยการตรวจสอบการกระทำที่ก่อให้เกิดความเสียหายแก่รัฐพ.ศ.๒๕๔๙ เพื่อให้การดำเนินงานของคณะกรรมการตรวจสอบการกระทำที่ก่อให้เกิดความเสียหายแก่รัฐตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ ๓๐ ลงวันที่ ๓๐ กันยายน ๒๕๔๙เป็นไปโดยมีประสิทธิภาพและเที่ยงธรรม จึงสมควรกำหนดระเบียบว่าด้วยขั้นตอนหลักเกณฑ์ และวิธีการ ในการพิสูจน์ทราบข้อเท็จจริงรวบรวมพยานหลักฐานและสรุปสำนวนเสนอคณะกรรมการตรวจสอบการกระทำที่ก่อให้เกิดความเสียหายแก่รัฐอาศัยอำนาจตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ ๓๐ ลงวันที่ ๓๐ กันยายน ๒๕๔๙ ข้อ ๕ประกาศคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุขฉบับที่ ๓๑ ลงวันที่ ๓๐ กันยายน ๒๕๔๙ ข้อ ๕ และพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริตพ.ศ. ๒๕๔๒ คณะกรรมการตรวจสอบการกระทำที่ก่อให้เกิดความเสียหายแก่รัฐจึงกำหนดระเบียบไว้ดังต่อไปนี้ข้อ ๑ระเบียบนี้เรียกว่า ระเบียบคณะกรรมการตรวจสอบว่าด้วยการตรวจสอบการกระทำที่ก่อให้เกิดความเสียหายแก่รัฐพ.ศ. ๒๕๔๙ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้ประกาศตรวจสอบ หมายความว่าประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุขฉบับที่ ๓๐ ลงวันที่ ๓๐ กันยายน ๒๕๔๙การกระทำที่ก่อให้เกิดความเสียหายแก่รัฐ หมายความว่าการกระทำที่คณะกรรมการตรวจสอบมีอำนาจหน้าที่ตรวจสอบตามประกาศตรวจสอบข้อ ๕คณะกรรมการ หมายความว่าคณะกรรมการตรวจสอบที่ได้รับแต่งตั้งตามประกาศตรวจสอบประธานกรรมการ หมายความว่าประธานคณะกรรมการตรวจสอบกรรมการ หมายความว่ากรรมการตรวจสอบที่ได้รับการแต่งตั้งตามประกาศตรวจสอบเลขานุการ หมายความว่ากรรมการที่คณะกรรมการแต่งตั้งให้ทำหน้าที่เลขานุการพนักงาน หมายความว่าเจ้าหน้าที่ของหน่วยงานของรัฐซึ่งมาช่วยปฏิบัติงานอีกตำแหน่งหนึ่งและผู้ทรงคุณวุฒิที่คณะกรรมการมีมติให้มาช่วยงานตามที่คณะกรรมการกำหนดพนักงานเจ้าหน้าที่ หมายความว่าพนักงานที่คณะกรรมการมีมติแต่งตั้งให้เป็นพนักงานเจ้าหน้าที่ในการตรวจสอบหรือในการไต่สวนตามระเบียบนี้เป็นเฉพาะกรณีไปโดยให้ถือว่าเป็นพนักงานเจ้าหน้าที่ตามมาตรา ๔ แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริตแห่งชาติพ.ศ. ๒๕๔๒ ด้วยข้อ ๔ให้ประธานกรรมการรักษาการตามระเบียบนี้ในกรณีมีเหตุอันควรคณะกรรมการอาจพิจารณายกเว้นหรือผ่อนผันการปฏิบัติตามความในระเบียบนี้ได้หมวด ๑บททั่วไป ข้อ ๕เมื่อปรากฏพฤติการณ์ว่าได้มีการกระทำที่ก่อให้เกิดความเสียหายแก่รัฐคณะกรรมการอาจมีมติให้ตรวจสอบมูลคดีก่อนหรือให้ไต่สวนผู้ถูกกล่าวหาแล้ววินิจฉัยมูลความผิดโดยไม่ต้องตรวจสอบก็ได้การตรวจสอบ หมายความว่ากระบวนการแสวงหาข้อเท็จจริงและรวบรวมพยานหลักฐานในเรื่องใดเพื่อวินิจฉัยว่ามีมูลคดีที่น่าเชื่อถือหรือไม่และมีข้อกล่าวหาบุคคลใดบ้างการไต่สวน หมายความว่ากระบวนการรับฟังคำชี้แจงแก้ข้อกล่าวหาของผู้ถูกกล่าวหาและการรวบรวมพยานหลักฐานอันจำเป็นเพื่อพิสูจน์ข้อกล่าวหาข้อ ๖การไต่สวนโดยไม่มีการตรวจสอบมาก่อน ให้กระทำได้เมื่อปรากฏพยานหลักฐานในสำนวนการสอบสวนอื่นเพียงพอที่จะกล่าวหาบุคคลใดได้โดยไม่ต้องอาศัยการตรวจสอบตามระเบียบนี้สำนวนการสอบสวนอื่นตามวรรคแรก ได้แก่(๑) สำนวนหรือรายงานการสอบสวนของหน่วยงานของรัฐ(๒)สำนวนการสอบสวนหรือการตรวจสอบของสำนักงานการตรวจเงินแผ่นดินข้อ ๗ในการตรวจสอบ คณะกรรมการอาจดำเนินการได้ดังนี้(๑) คณะกรรมการดำเนินการเองโดยคณะกรรมการอาจมอบหมายให้กรรมการคนเดียวหรือหลายคนดำเนินการปฏิบัติหน้าที่อย่างหนึ่งอย่างใดตามที่มอบหมายก็ได้ในการนี้จะให้พนักงานเจ้าหน้าที่ช่วยปฏิบัติงานด้วยก็ได้(๒) มอบหมายให้พนักงานเจ้าหน้าที่จำนวนหนึ่งหรือคณะอนุกรรมการดำเนินการตรวจสอบตามหมวด ๒แล้วรายงานคณะกรรมการเพื่อวินิจฉัยมูลคดีต่อไปในกรณีจำเป็นอาจแต่งตั้งพนักงานเจ้าหน้าที่จำนวนหนึ่งเป็นผู้ช่วยคณะอนุกรรมการตรวจสอบด้วยก็ได้ข้อ ๘เมื่อมีหลักฐานอันน่าเชื่อได้ว่า มีการกระทำที่ก่อให้เกิดความเสียหายแก่รัฐโดยผู้ถูกกล่าวหาได้มีส่วนเกี่ยวข้องและอาจต้องรับผิดตามกฎหมายให้คณะกรรมการมีมติให้ไต่สวนโดยจะแต่งตั้งคณะอนุกรรมการไต่สวนดำเนินการไต่สวนแทนก็ได้แล้วสรุปสำนวนเสนอคณะกรรมการเพื่อวินิจฉัยต่อไปในกรณีจำเป็นอาจแต่งตั้งพนักงานเจ้าหน้าที่จำนวนหนึ่งเป็นผู้ช่วยคณะอนุกรรมการไต่สวนด้วยก็ได้ข้อ ๙เมื่อคณะอนุกรรมการไต่สวนดำเนินการรวบรวมพยานหลักฐานเสร็จแล้วให้จัดทำสำนวนเสนอต่อประธานกรรมการโดยผ่านเลขานุการประกอบด้วยสาระสำคัญดังต่อไปนี้(๑) ชื่อและตำแหน่งของผู้ถูกกล่าวหา(๒) เรื่องที่ถูกกล่าวหา(๓) ข้อกล่าวหาและสรุปข้อเท็จจริงที่ได้จากการตรวจสอบหรือไต่สวน(๔) เหตุผลในการพิจารณาวินิจฉัยทั้งปัญหาข้อเท็จจริงและข้อกฎหมาย(๕) บทบัญญัติของกฎหมายที่ยกขึ้นอ้างอิง(๖) สรุปความเห็นเกี่ยวกับเรื่องที่กล่าวหาข้อ ๑๐เมื่อประธานกรรมการได้รับสำนวนไต่สวนแล้ว ให้จัดให้มีการประชุมเพื่อพิจารณาโดยด่วนข้อ ๑๑ให้คณะกรรมการพิจารณาข้อกล่าวหาจากสำนวนแล้วมีมติว่ามีมูลหรือไม่ในกรณีมีมติว่าข้อกล่าวหาใดไม่มีมูลให้ข้อกล่าวหานั้นเป็นอันตกไปข้อ ๑๒การพิจารณาตามข้อ ๑๑หากคณะกรรมการมีมติว่าข้อกล่าวหาใดมีมูลความผิดให้ดำเนินการต่อไปตามประกาศตรวจสอบข้อ ๑๓หลักเกณฑ์และขั้นตอนการปฏิบัติหน้าที่ของผู้ตรวจสอบตามข้อ ๗ (๒)ให้เป็นไปตามที่กำหนดไว้ในหมวด ๒หลักเกณฑ์ ขั้นตอน การปฏิบัติหน้าที่และการพิจารณาสรุปสำนวนไต่สวนของคณะอนุกรรมการไต่สวนตามข้อ ๘ให้เป็นไปตามที่กำหนดไว้ในหมวด ๓ข้อ ๑๔ในการปฏิบัติหน้าที่ตามข้อ ๑๓ ให้ผู้ตรวจสอบและคณะอนุกรรมการไต่สวนมีอำนาจหน้าที่ดังนี้(๑)เสนอคณะกรรมการเพื่อมีมติเกี่ยวกับความร่วมมือของหน่วยงานตามประกาศตรวจสอบข้อ ๓วรรคสอง(๒)เสนอคณะกรรมการเพื่อมีมติเกี่ยวกับการยึดหรืออายัดทรัพย์ตามประกาศตรวจสอบข้อ ๕วรรคสอง(๓)เสนอคณะกรรมการเพื่อมีมติเกี่ยวกับการใช้อำนาจตามพระราชบัญญัติป้องกันและปราบปรามการฟอกเงินพ.ศ. ๒๕๔๒ ตามประกาศตรวจสอบข้อ ๕ วรรคสาม (๑)(๔) เสนอคณะกรรมการเพื่อมีมติตามประกาศตรวจสอบข้อ๕ วรรคสี่ ให้เรียกสำนวนหรือเรื่องที่อยู่ในการดำเนินการของหน่วยงานของรัฐหรือเรียกสำนวนการสอบสวนหรือสำนวนการตรวจสอบของสำนักงานการตรวจเงินแผ่นดินเพื่อประกอบเป็นส่วนหนึ่งของสำนวนตรวจสอบ(๕)เสนอคณะกรรมการใช้อำนาจเกี่ยวกับการแจ้งข้อมูลเกี่ยวกับทรัพย์สินภาษีอากรตลอดจนการทำธุรกรรมเกี่ยวกับทรัพย์สิน ตามประกาศตรวจสอบข้อ ๖(๖) เสนอคณะกรรมการใช้อำนาจตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริตพ.ศ. ๒๕๔๒ ที่มิได้กำหนดไว้ใน (๗)(๗) อำนาจตามมาตรา ๒๕ (๑) (๒) (๓) หรือมาตรา ๒๖แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ.๒๕๔๒ข้อ ๑๕ หลักเกณฑ์และวิธีการรวบรวมพยานหลักฐานในสำนวนตรวจสอบหรือไต่สวนตามข้อ๑๔ (๗) ให้เป็นไปตามที่กำหนดไว้ในหมวด ๔หมวด ๒การตรวจสอบ ข้อ ๑๖ในกรณีที่คณะกรรมการมีมติตามข้อ ๗ (๒) มอบหมายให้พนักงานเจ้าหน้าที่หรือคณะอนุกรรมการตรวจสอบเป็นผู้ตรวจสอบให้คณะกรรมการระบุแนวทางการตรวจสอบความเร่งด่วนและกำหนดเวลารายงานความคืบหน้าต่อคณะกรรมการไว้โดยสังเขปพร้อมทั้งระบุกรรมการผู้ทำหน้าที่กำกับดูแลไว้ด้วยข้อ ๑๗คณะอนุกรรมการตรวจสอบ อาจประกอบด้วย กรรมการ พนักงานเจ้าหน้าที่และหรือผู้ทรงคุณวุฒิ ตามที่คณะกรรมการเห็นสมควรกำหนดโดยคำนึงถึงความซับซ้อนและความร้ายแรงของเรื่องที่ตรวจสอบเป็นสำคัญผู้ตรวจสอบทั้งที่เป็นอนุกรรมการหรือพนักงานเจ้าหน้าที่จะต้องไม่มีส่วนรู้เห็นเหตุการณ์ หรือมีส่วนได้เสียในเรื่องที่ตรวจสอบการมีส่วนรู้เห็นเหตุการณ์ตามวรรคสองไม่หมายรวมถึงการที่ได้เคยสอบสวนหรือตรวจสอบเรื่องนั้นมาก่อนที่จะได้รับการแต่งตั้งเป็นผู้ตรวจสอบตามระเบียบนี้ข้อ ๑๘การประชุมคณะอนุกรรมการตรวจสอบต้องมีอนุกรรมการมาประชุมไม่น้อยกว่ากึ่งหนึ่งของจำนวนอนุกรรมการทั้งหมดจึงจะเป็นองค์ประชุมการลงมติของที่ประชุมคณะอนุกรรมการให้ถือเสียงข้างมากอนุกรรมการคนหนึ่งให้มีเสียงหนึ่งในการลงคะแนนในกรณีที่คะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๙ในกรณีจำเป็นต้องใช้อำนาจตามข้อ ๑๔ (๗) เพื่อรวบรวมพยานหลักฐานตามมาตรา ๒๕(๑) (๒) และ (๓) แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริตพ.ศ. ๒๕๔๒ ให้ผู้ตรวจสอบเสนอให้ประธานกรรมการหรือกรรมการกำกับดูแลลงนามในหนังสือหรือคำสั่งเพื่อใช้อำนาจดังกล่าวข้อ ๒๐ในระหว่างการตรวจสอบ หากจำเป็นต้องใช้อำนาจคณะกรรมการตามข้อ ๑๔ (๑) (๒) (๓)(๔) (๕) หรือ (๖) ให้กรรมการกำกับดูแลเสนอต่อคณะกรรมการเพื่อพิจารณามีมติโดยพลันข้อ ๒๑ให้กรรมการกำกับดูแลรายงานความคืบหน้าในการตรวจสอบต่อคณะกรรมการตามระยะเวลาที่กำหนดเมื่อเห็นว่าการตรวจสอบลุล่วงแล้วให้นำเสนอรายงานพร้อมสำนวนการตรวจสอบต่อคณะกรรมการเพื่อพิจารณาว่าจะมีมติให้ไต่สวนต่อไปหรือไม่รายงานการตรวจสอบจะต้องระบุกรอบและแนวทางการตรวจสอบการตรวจสอบที่ได้กระทำไปพร้อมความเห็นของผู้ตรวจสอบ ความเห็นของกรรมการกำกับดูแลในกรณีที่มีความเห็นให้ไต่สวนให้ระบุชัดเจนว่าเป็นการกระทำที่ก่อให้เกิดความเสียหายแก่รัฐในข้อใดและมีบุคคลใดสมควรตกเป็นผู้ถูกกล่าวหา โดยมีพฤติการณ์และพยานหลักฐานเช่นใดข้อ ๒๒ในการดำเนินการตรวจสอบตามหมวดนี้ประธานกรรมการหรือกรรมการจะเข้าร่วมดำเนินการด้วยก็ได้หมวด ๓การไต่สวน ข้อ ๒๓มติคณะกรรมการให้ไต่สวนในเรื่องใด ต้องระบุข้อกล่าวหา ผู้ถูกกล่าวหาพร้อมมูลคดีโดยรวม และกรรมการผู้ทำหน้าที่กำกับดูแลด้วยข้อ ๒๔เพื่อให้การไต่สวนโดยคณะอนุกรรมการไต่สวนเป็นไปโดยครบถ้วน ถูกต้องรวดเร็วและเที่ยงธรรม มีข้อกำหนดให้โอกาสผู้ถูกกล่าวหาได้คัดค้านอนุกรรมการไต่สวนและชี้แจงแก้ข้อกล่าวหาได้ตามสมควรอีกทั้งมีกรอบและขั้นตอนให้การไต่สวนและสรุปสำนวนเป็นไปโดยรัดกุมจึงให้นำระเบียบคณะกรรมการป้องกันและปราบปรามการทุจริตแห่งชาติว่าด้วยการปฏิบัติหน้าที่ของคณะอนุกรรมการไต่สวนพ.ศ. ๒๕๔๗ มาใช้บังคับกับการปฏิบัติหน้าที่ของคณะอนุกรรมการไต่สวนโดยอนุโลมเท่าที่ไม่ขัดหรือแย้งกับข้อกำหนดในระเบียบนี้ข้อ ๒๕ในระหว่างการไต่สวน หากจำเป็นต้องใช้อำนาจคณะกรรมการตามข้อ ๑๔ (๑) (๒) (๓)(๔) (๕) หรือ (๖) ให้กรรมการกำกับดูแลเสนอต่อคณะกรรมการ เพื่อพิจารณามีมติโดยพลันหมวด ๔การรวบรวมพยานหลักฐาน ข้อ ๒๖ข้อกำหนดในหมวดนี้ให้ใช้บังคับกับการรวบรวมพยานหลักฐานในชั้นตรวจสอบและชั้นไต่สวนตามหมวด ๒ และหมวด๓ข้อ ๒๗การนำเอกสารหรือวัตถุมาใช้เป็นพยานหลักฐานในสำนวนให้ผู้รับผิดชอบบันทึกไว้ด้วยว่าได้มาอย่างใด จากผู้ใดและเมื่อใดเอกสารที่ใช้เป็นพยานหลักฐานให้ใช้ต้นฉบับแต่ถ้าไม่อาจนำต้นฉบับมาได้จะใช้สำเนาที่ผู้มีหน้าที่รับผิดชอบรับรองว่าเป็นสำเนาที่ถูกต้องก็ได้ถ้าหาต้นฉบับเอกสารไม่ได้เพราะสูญหายหรือน่าเชื่อว่าถูกทำลาย หรือโดยเหตุประการอื่นจะนำสำเนาหรือพยานบุคคลมาสืบแทนก็ได้ข้อ ๒๘ในกรณีที่ผู้รับผิดชอบเรียกบุคคลใดมาเป็นพยานให้บุคคลนั้นมาชี้แจงหรือให้ถ้อยคำตามกำหนดวัน เวลา และสถานที่ที่ผู้รับผิดชอบกำหนดในกรณีที่พยานมาแต่ไม่ให้ถ้อยคำหรือไม่มาให้ถ้อยคำหรือเรียกพยานไม่ได้ภายในเวลาอันสมควรผู้รับผิดชอบจะไม่สอบปากคำพยานนั้นก็ได้แต่ต้องบันทึกเหตุนั้นไว้ในสำนวนข้อ ๒๙การสอบปากคำพยาน หากผู้รับผิดชอบเป็นพนักงานเจ้าหน้าที่ให้มีพนักงานเจ้าหน้าที่ร่วมสอบปากคำไม่น้อยกว่าสองคนในการสอบปากคำของผู้รับผิดชอบห้ามมิให้บุคคลอื่นอยู่ในที่นั้นด้วย เว้นแต่บุคคลซึ่งผู้รับผิดชอบอนุญาตเพื่อประโยชน์แห่งการไต่สวนข้อเท็จจริงข้อ ๓๐ก่อนเริ่มสอบปากคำพยานให้แจ้งให้พยานทราบว่าผู้รับผิดชอบมีฐานะเป็นเจ้าพนักงานตามประมวลกฎหมายอาญาการให้ถ้อยคำอันเป็นเท็จอาจเป็นความผิดตามกฎหมายข้อ ๓๑การสอบปากคำพยาน ให้บันทึกถ้อยคำมีสาระสำคัญตามแบบที่คณะกรรมการกำหนดเมื่อได้บันทึกถ้อยคำเสร็จแล้วให้อ่านให้ผู้ให้ถ้อยคำฟังหรือจะให้ผู้ให้ถ้อยคำอ่านเองก็ได้แล้วให้ผู้ให้ถ้อยคำและผู้บันทึกถ้อยคำลงลายมือชื่อไว้เป็นหลักฐานและให้ผู้รับผิดชอบซึ่งร่วมในการสอบปากคำลงลายมือชื่อรับรองไว้ในบันทึกถ้อยคำนั้นด้วยถ้าบันทึกถ้อยคำมีหลายหน้าให้ผู้รับผิดชอบอย่างน้อยหนึ่งคนกับผู้ให้ถ้อยคำลงลายมือชื่อกำกับไว้ทุกหน้าในบันทึกถ้อยคำ ห้ามมิให้ขูด ลบหรือบันทึกข้อความทับถ้าจะต้องแก้ไขข้อความที่ได้บันทึกไว้แล้วให้ใช้วิธีขีดฆ่าหรือตกเติมและให้ผู้รับผิดชอบอย่างน้อยหนึ่งคนกับผู้ให้ถ้อยคำลงลายมือชื่อกำกับไว้ทุกแห่งที่ขีดฆ่าหรือตกเติมในกรณีที่ผู้ให้ถ้อยคำไม่ยอมลงลายมือชื่อให้บันทึกเหตุแห่งการไม่ลงลายมือชื่อไว้ในบันทึกถ้อยคำนั้นในกรณีที่ผู้ให้ถ้อยคำไม่สามารถลงลายมือชื่อได้ให้นำบทบัญญัติแห่งประมวลกฎหมายแพ่งและพาณิชย์มาใช้บังคับโดยอนุโลมข้อ ๓๒ในกรณีที่ใช้สำนวนสอบสวนอื่นตามข้อ ๖ วรรคสองประกอบการตรวจสอบหรือไต่สวนตามระเบียบนี้แล้วแต่กรณีให้ถือพยานหลักฐานตามสำนวนที่ใช้เป็นส่วนหนึ่งของสำนวนนั้นด้วยในกรณีที่ได้ใช้ระเบียบนี้ตรวจสอบและไต่สวนในเรื่องใดให้ถือพยานหลักฐานตามสำนวนตรวจสอบเป็นส่วนหนึ่งของสำนวนไต่สวนด้วยข้อ ๓๓ในกรณีที่มีปัญหาเกี่ยวกับการปฏิบัติตามระเบียบนี้หรือที่ระเบียบนี้มิได้กำหนดไว้ให้คณะกรรมการมีอำนาจพิจารณาวินิจฉัยเมื่อคณะกรรมการมีมติเป็นประการใดแล้วเป็นที่สุดให้ดำเนินการให้เป็นไปตามมตินั้นต่อไปประกาศณ วันที่ ๑๗ ตุลาคม พ.ศ. ๒๕๔๙นามยิ้มแย้มประธานกรรมการตรวจสอบวัชศักดิ์/ผู้จัดทำ๓๑ตุลาคม ๒๕๔๙[๑] ราชกิจจานุเบกษาเล่ม ๑๒๓/ตอนที่ ๑๐๘ ง/หน้า ๓๐๖/๑๗ ตุลาคม ๒๕๔๙